**Ancoră de timp**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ancoră de timp

De-aș fi ancoră de timp

M-aș cufunda până la minutul

Începutului de anotimp

Când iarna își cernea sărutul.

Și aș defrișa din copacul amintirilor

Printre frunzele, iată, inervate

De atingerea levitației, a plutirilor,

Clipa când mi-ai adunat privirile răsfirate.

Și mi-ai dat sens invers tuturor pornirilor,

Destinații întoarse din înaltul unui nicăieri

Ajungând la punctul zero al boltirilor

Clipelor fastuoase ce chemau primăveri...

Acolo aș vrea să te țin de umeri

Și prin fire de păr să te strig

Din tainicul „de profundis” să-numeri

Bătăile de inimi, să te-adăpostesc de frig...

Atunci aș vrea să extaziez chemarea

Numelui tău și să îi simt fiecare literă.De dor

Atinsă, de apăsare voalată ca marea,

Catifelând eterna așteptare, cu formă de nor...

Acolo și atunci voi ști preacucernic să prefac

Din rămurele de vise ce își dăruiesc muguri

Armonie de îmbrățișări și noaptea să tac.

Iar la ceas încremenit să înalț ruguri

La cerul sidefat cu o pensulă a revărsării

Mixturii sufletelor noastre abandonate

În ele însele și unul în celălalt.Dând uitării

Rătăcitoarele călătorii înnegurate...

De-aș fi ancora unui sens numit iubire

Aș căuta adâncul în valuri de timp…

…am acosta pe nemărginire, si,

Ți-aș încredința inima, la început de anotimp...

Marian Puscasiu